《哭刘卿材》
宋代·金君卿

人皆哭仲途，我独悲卿材。
仲途於卿材，犹赐也与回。
回行不可於，孔弦有余哀。
卿材不偶圣，人孰知贤哉。
龙马驾鼓车，不如一驽骀。
燕金正挂赏，痛惜骨已埋。
操舟过君家，登山甫徘徊。
墓树忽成拱，犯雪色不摧。
携觞奠其下，洒涕沾苍苔。

作者简介：宋饶州浮梁人，字正叔。仁宗庆历间进士。累官知临川、江西提刑、度支郎中。治“五经”，长于《易》。有《易说》、《金氏文集》。